kardosdrur/scandi-wiki huggingface dataset:
Steve Powell

Stephen "Steve" Powell (født 20. september 1955 i Derby, England) er en tidligere engelsk fodboldspiller, der tilbragte hele sin karriere som forsvarer eller alternativt midtbanespiller hos Derby County i sin fødeby. Han nåede i alt, over en 15 år lang periode, at spille 352 ligakampe og score 20 mål for klubben, som han hjalp til det engelske mesterskab i både 1972 og 1975.

Efter sit karrierestop forsøgte Powell sig i en kort overgang som manager hos den lille klub Burton Albion.

Titler 

Engelsk 1. division
 1972 og 1975 med Derby County

Charity Shield
 1975 med Derby County

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Derby County F.C.
Fodboldtrænere fra England
Personer fra Derby
Ruslands autonome okruger

Rusland har siden 2008 4 autonome okruger med et vist selvstyre. Okrugerne regnes som selvstændige føderale enheder, men indgår administrativt i en republik eller en oblast og sidestilles med en okrug eller andre administrative enheder på 3. niveau. Efter en folkeafstemning i 2008 blev et antal autonome okruger ophævet.

Historie 

Det Russiske Kejserrige var kendt for at undertrykke de nationale mindretal, bedrive russificeringspolitik og for ifølge Lenin at være "folkenes fængsel". I den multietniske union Sovjetunionen oprettedes nationale okruger som en form for administrative enheder i 1920'erne for at give autonomi til de oprindelige folk i de nordlige områder. Nationale okruger blev bredt implementeret i 1930. I den sovjetiske forfatning fra 1977 ændredes navnet fra "nationale okruger" til "autonome okruger" for at understrege den faktiske autonomi og at okrugerne ikke bare var en anden form for administrativ og territorial opdeling. Mens 1977-forfatningen fastsatte, at de autonome okruger var underlagt oblaster eller krajer blev denne klausul ændret den 15. december 1990, hvor det blev præciseret, at autonome okruger var underlagt direkte under den Russiske SFSR, selv om de stadig rent administrativt var indkoopereret i de krajer eller oblaster, de var underordnet før.

Litteratur 

 Ülo Ignats: Folkens fängelse. Nationalitetspolitiken i Sovjetunionen; Ordfronts Förlag, Stockholm 1982; 
 Valev Uibopuu: Finnougrierna och deras språk; Lund 1988;
Lilballe

Lilballe er en bydel i Kolding, beliggende 8 km nord for Kolding Centrum og nordvest for Sønderjyske Motorvej. Bydelen består af 20-30 matrikelnumre og ca. lige så mange huse.

Lilballe hører til Eltang Sogn. Eltang Kirke ligger 2 km øst for den gamle landsby Lilballe ved Eltangvej.

Faciliteter 
Børnene går i skole til 6. klasse i Eltang, hvor der også er børnehave. Lilballe Forsamlingshus har en sal til 70 personer. Huset ligger i landsbyen og drives af Lilballe Borgerforening. Beboerne i Eltang og Sønder Vilstrup Sogne kan desuden leje borgerforeningernes partytelt eller låne en pavillon med udekøkken bag Eltang Skole.

Længst ude mod motorvejen ligger Motorsportsanlægget Lilballe.

Historie

Navnet 
Trap kalder i 1906 landsbyen Lilleballe eller Lildballe. Målebordsbladene fra 1800-tallet og den første del af 1900-tallet bruger også stavemåden Lilleballe.

Jernbanen 
Lilballe fik holdeplads på Kolding-Egtved Jernbane (1898-1930). Holdepladsen lå ½ km vest for landsbyen og medførte ikke nævneværdig bebyggelse. Stationsbygningen er bevaret på Eltangvej 227, men er ikke synlig fra offentlig vej.

Industri 
Koldings nordlige erhvervsområde Industri Nord bredte sig omkring årtusindeskiftet kraftigt i retning mod Lilballe. Det medførte en vedtagelse af Kolding Kommunes lokalplan 0551-21, 8. maj 2006, der tilgodeser og bevarer landsbymiljøet i Lilballe.

Noter

Eksterne kilder/henvisninger 
 Eltang, Sdr. Vilstrup og Lilballe
 Planlægningsnotat: Grundlag for Lilballes fremtidige udvikling 
 Geodatastyrelsen: Høje målebordsblade 1842-1899 og lave målebordsblade 1901-1971

Bydele i Kolding
Sebastián Fernández

Sebastián Bruno Fernández Miglierina (født 23. maj 1985 i Montevideo, Uruguay) er en uruguayanskfodboldspiller, der spiller som angriber hos Nacional i Uruguay. Han har spillet for klubben siden 2014. Her blev han hentet hos spanske Rayo Vallecano.

Karriere 
Han blev solgt til Málaga for 3.6 millioner euro, hvilket gjorde ham til den dyreste spiller i Málaga CF's historie. Tidligere har han desuden optrådt for de uruguayanske klubber Miramar Misiones og Defensor Sporting.

Med Defensor Sporting vandt Fernández i 2007 det uruguayanske mesterskab, mens det i 2009 med Banfield blev til triumf i den argentinske liga.

Landshold 
Fernández står (pr. 16. november 2012) noteret for 12 kampe og to scoringer for Uruguays landshold, som han debuterede for den 24. maj 2006 i en venskabskamp mod Rumænien. Han var en del af den uruguayanske trup til VM i 2010 i Sydafrika.

Titler 

Primera División Uruguaya
 2007 (Apertura) med Defensor Sporting

Primera División de Argentina
 2009 (Apertura) med Banfield

Referencer

Eksterne henvisninger 

 Sebastián Fernández på National-Football-Teams.com
 Sebastián Fernández på Footballdatabase.eu

Fodboldspillere fra Uruguay
Deltagere ved verdensmesterskabet i fodbold 2010
Fodboldspillere fra Club Atlético Banfield
Fodboldspillere fra Málaga CF
Fodboldspillere fra Rayo Vallecano
Personer fra Montevideo
Fodboldspillere fra Club Nacional de Football
Motorsportsanlægget Lilballe

Motorsportsanlægget Lilballe er Kolding Kommunes største anlæg for motorsport og ligger i bydelen Lilballe, hvor en del af industriområde Nord 3 længst ude mod Sønderjyske Motorvej er udlagt til støjende idræt i kommuneplanen.

Søholmbanen er en 925 m lang folkeracebane, hvor faciliteterne drives af Kolding Kommune og hovedsageligt benyttes af Kolding Automobil Club til bl.a. crosscart, folkerace og rally.

Endvidere er der et omfattende motocrossbaneanlæg, der drives af Kolding Motocross Klub og benyttes til ugentlig træning og afholdelse af diverse arrangementer og turneringer. Herunder er der en microbane for de yngste kørere.

De tilknyttede foreninger har også klubhus på anlægget.

Referencer

Kilder/eksterne henvisninger 
 Kolding Automobil Club: Søholmbanen 
 Kolding Motocross Klub

Motorsportsanlæg i Danmark
Sport i Kolding
Bygninger, konstruktioner og anlæg i Kolding
Abel Hernández

Abel Mathías Hernández Platero (født 8. august 1990 i Pando, Uruguay) er en uruguayansk fodboldspiller, der spiller som angriber hos den engelske klub Hull City. Han har spillet for klubben siden september 2014. Tidligere har han repræsenteret de uruguayanske klubber Central Español og Peñarol.

Landshold 
Hernández står (pr. 1. september 2013) noteret for 10 kampe og syv scoringer for Uruguays landshold, som han debuterede for den 11. august 2010 i en venskabskamp mod Angola. Her scorede han det andet uruguayanske mål i sejren på 2-0.

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2014
Fodboldspillere fra U.S. Palermo
Fodboldspillere fra Club Atlético Peñarol
Fodboldspillere fra Hull City A.F.C.
Jim Murphy

James Francis "Jim" Murphy (født 23. august 1967) er en britisk Labour-politiker, der har været medlem af parlamentet siden 1997. Han har været europaminister (2007-08), minister for Skotland (2008-10) og er nu partiets ordfører i forsvarsanliggender ("skyggeforsvarsminister").

Eksterne henvisninger 

Kanslere af hertugdømmet Lancaster
Europaministre fra Storbritannien
Britiske ministre for Skotland
Anton Sjunin

Anton Vladimirovitj Sjunin (på russisk Антон Владимирович Шунин) (født 27. januar 1987 i Moskva, Sovjetunionen) er en russisk fodboldspiller, der har tilbragt hele sin seniorkarriere, startende i 2004, som målmand hos den russiske ligaklub Dynamo Moskva. Han var også tilknyttet klubben ti år som ungdomsspiller.

Landshold 
Sjunin har (pr. 26. maj 2012) spillet to kampe for det russiske landshold, som han debuterede for den 27. august 2007 i en venskabskamp mod Polen.

Eksterne henvisninger 
  

Fodboldspillere fra Rusland
Fodboldspillere fra Dynamo Moskva
Personer fra Moskva
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2020
Aleksej Rebko

Aleksej Vasiljevitj Rebko (på russisk Алексей Васильевич Ребко) (født 23. april 1986 i Moskva, Sovjetunionen) er en russisk fodboldspiller. Han spiller hos Rotor Volgograd. Han har spillet i hjemlandet hele sin karriere, og har tidligere været tilknyttet Spartak Moskva, Dynamo Moskva, FC Rostov, Tom Tomsk, Rubin Kazan og FC Moskva.

Landshold 
Rebko nåede i sin tid som landsholdspiller at spille 3 kampe for russiske landshold, som han debuterede for den 5. september 2009 i et opgør mod Liechtenstein.

Eksterne henvisninger 

Personer fra Moskva
Fodboldspillere fra Rusland
Fodboldspillere fra FC Spartak Moskva
Fodboldspillere fra Rubin Kazan
PDK

PDK er forkortelsen for Partia Demokratike e Kosovës (Det demokratiske parti i Kosovo), et politisk parti i Kosovo. Det er et centrum-højreorienteret parti af socialliberal observans og det største parti i landet. Det støttes primært af etniske albanere i landet og går ind for fuldstændig selvstændighed for Kosovo.

PDK's leder er  Hashim Thaçi, der inden dannelsen af partiet var politisk leder af UÇK (Kosovos Frihedsbevægelse). Ved grundlæggelsen 14. maj 1999 hed partiet Partiet for demokratiske fremskridt i Kosovo, men et år senere ændredes navnet til det nuværende. 

Ved det første valg til parlamentet i 2004 fik PDK 28,85% af stemmerne og 30 af parlamentets 120 pladser. Ved valget i 2007 opnåede partiet 34,3% af stemmerne og blev med 37 mandater det største parti, og via et samarbejde med LDK sikrede Thaçi sig premierministerposten. Efterfølgende gennemtrumfede parlamentet landets uafhængighed i 2008. Ved valget i 2010 holdt PDK næsten skansen med 33,5% og 36 mandater.

Noter 

Kosovos politik
Maria Lykke Jensen

Maria Lykke Jensen (født 26. juni 1990) er en dansk atlet medlem af Ballerup AK.

Maria Lykke Jensen har dyrket atletik siden hun var 10 år, fra hun var 13 i Ballerup AK. Hun deltog i Ungdoms-VM 2007 i Ostrava, hvor resultatet 44,20 ikke var nok til plads i spydkast finalen. Ved de danske mesterskaber 2008 blev det til en andenplads med en dansk juniorrekord i spydkast på 49.09, samme år deltog hun i den Olympiske ungdomslejr i Beijing. Det blev også til DM-guld 2009 og atter sølv 2010.

Maria Lykke Jensen trænes af Michael Bruun Jepsen.

Internationale ungdomsmesterskaber 
 2007 U20-NM Spydkast 6.plads 43,07
 2007 Ungdoms-OL Spydkast  47,16
 2007 UVM Spydkast 19.plads 44,20
 2006 U20-NM Spydkast 6.plads 38,03
 2005 U20-NM Spydkast 7.plads 33,46

Danske mesterskaber 
  2010 Spydkast 46,58
  2009 Spydkast 48,93
  2008 Spydkast 49,09
  2007 Længdespring 5,07
  2007 Spydkast 42,01

Personlig rekord 
 Spydkast: 49,99 Sarajevo, Bosnien-Hercegovina 21. juni 2009

Eksterne henvisninger 
 IAAF profil – Maria Lykke Jensen
 Statletik.dk Profil – Maria L. Jensen

Spydkastere fra Danmark
Atleter fra Ballerup AK
Længdespringere fra Danmark
Gornergrat

Gornergrat er en højderyg i de Schweiziske Alper, hvorfra der er udsyn ned over Gornergletcheren mod syd og Matterhorn, der ligger mod vest. Adgang til Gornergrat sker med tandhjulsbane fra Zermatt.

Der er ranger-banegård på stedet foruden højfjeldshotel med restaurant. I hotellets tårne er indrettet observatorium, der indtil 2005 tillige havde et infrarødt teleskop.

Gornergrat ligger 3-4 km. øst for Zermatt i kantonen Valais, mellem Gornergletcheren og Findelgletscheren. Der er udsigt til mere end 20 alpetinder af over 4.000 meters højde, bl.a. Monte Rosa, Lyskamm, Matterhorn og Weisshorn. Fra banegården er der fin adgang ned mod det store ski-område ved Zermatt.

Gornergratbanen 

Gornergratbanen åbnede i 1898 og har en stigning på næsten 1.500 meter. Endestationen i Gornergrat ligger i en højde af 3.089 m.o.h., og hotellet lidt højere.

Udover endestationerne i Zermatt og Gornergrat er der fem stationer undervejs, hvor vandrere og klatrere benytter sig af muligheden for af- eller påstigning.

Referencer

Henvisninger 

Målestationerne på Jungfraujoch og Gornergrat (HFSJG)

Bjergkæder i Alperne
Matterhorn
Jernbanestationer i Schweiz
Lars Rugaard

Lars Rugaard (født 3. maj 1942) er en dansk journalist.

Rugaard blev uddannet som journalist i 1966, og har derefter været ansat ved bl.a. UPI, Ritzaus Bureau, Aktuelt, TV-Avisen, Radioavisen og P1s Orientering. På Radioavisen var han i redaktionen for ugemagasinet Refleks og på Orientering var han retspolitisk medarbejder. 

I 1995 modtog han, sammen med Erik Valeur og Christian Nordkap, Cavling-prisen for dækningen af begivenhederne på Nørrebro den 18. maj 1993 og dækningen af undersøgelserne af forløbet. Derudover har han modtaget Kryger-prisen, Press-prisen og Publicistklubbens Jubilæumspris.

Fra 2013 til 2022 var Lars Rugaard medlem af Cavling-komiteen.

Lars Rugaard har været engageret i debatten om fornyelsen af offentlighedsloven, bl.a. i indlæg i pressen. I 2010 udgav han sammen med Erik Valeur en dokumentarisk gennemgang af problemer med den eksisterende offentlighedslov og forslaget til en ny offentlighedslov <ref>[http://ministerbetjening.dk/docs/Ministerbetjening_okt_2010.pdf Ministerbetjening – En journalistisk hvidbog om offentlighedsloven]</ref>. Bogen blev finansieret af Dansk Journalistforbunds lokalkredse samt medarbejderforeningerne på en række mediearbejdspladser. Sammen med journalisterne Erik Valeur og Jesper Tynnel udarbejdede han i sommeren 2011 et forslag til en offentlighedslov'' med tilhørende forklaringer

Noter

Eksterne henvisninger 
 Lars Rugaard på Update.dk 
 Erik Valeur & Lars Rugaard, ''Ministerbetjening – En journalistisk hvidbog om offentlighedsloven

Journalister fra Danmark
Ansatte i DR
Cavlingprismodtagere
Modtagere af Kryger-prisen
Frederick Sandys

Frederick Sandys (født 1. maj 1829 i Norwich, død 20. juni 1904 i London) var en engelsk maler og tegner. 

Sandys hører til det moderne Englands betydeligste illustratorer. Søn af en maler kom han tidlig på Londons Akademi, vakte opmærksomhed ved sine karikaturer (Ruskin) og gjorde i begyndelsen af 1860'erne furore i kunstkredse ved sine illustrationstegninger i Once a week og aandre steder (»Den gamle Chartist«, »Kong Warewolf’s Død«, »Harald Hårfager« i Dürersk stil m. m.). Endvidere en del portrætter, samt i olie og akvarel billeder som »Oriana« (1861), »Morgan le Fay« (1864), »Medea« (1869), »Perdita« (1879) osv.

Billedgalleri

Eksterne henvisninger 

Malere fra England
Tegnere fra England
Personer fra Norwich
Valentin Stocker

Valentin Stocker (født 12. april 1989 i Luzern, Schweiz) er en schweizisk fodboldspiller, der spiller for FC Basel. Han har spillet for klubben af to omgange. Derudover har han repræsenteret Hertha Berlin i Tyskland.

Landshold 
Stocker har (pr. april 2018) spillet 36 kampe og scoret seks mål for det schweiziske landshold, som han debuterede for den 20. august 2008 i et opgør mod Cypern. Her scorede han kampens første mål i en schweizisk sejr på 4-1.

Titler 
Schweiziske Liga
 2008 og 2010 med FC BaselSchweiziske pokalturnering'''
 2008 og 2010 med FC Basel

Eksterne henvisninger 

Fodboldspillere fra Schweiz
Deltagere ved verdensmesterskabet i fodbold 2014
Fodboldspillere fra FC Basel
Personer fra Luzern
Fodboldspillere fra Hertha BSC Berlin
Benjamin Huggel

Benjamin Huggel (født 7. juli 1977 i Dornach) er en tidligere schweizisk fodboldspiller, der spillede som defensiv midtbanespiller.
Med Basel har Huggel vundet hele fem schweiziske mesterskaber, og har desuden fire gange været med til at triumfere i landets pokalturnering. Han nåede igennem karrieren at spille for FC Basel og Eintracht Frankfurt. Han spillede i alt hele 297 for FC Basel i hjemmelandet.

Landshold 
Huggel nåede i sin tid som landsholdsspiller (2003-2010) at spille 41 kampe og score ét mål for det schweiziske landshold, som han debuterede for i august 2003 i et opgør mod Frankrig. Han var en del af den schweiziske trup til EM i 2004, EM i 2008 og VM i 2010.

Træner karriere 
I slutningen af 2011-sæsonen 2012 blev Huggel pensioneret fra professionelt fodbold og siden den 1. juli 2012, har han været assistent træner for FC Basels U21 hold.

Titler 
Schweiziske Liga
 2002, 2004, 2005, 2008 og 2010 med FC BaselSchweiziske pokalturnering'''
 2002, 2003, 2008 og 2010 med FC Basel

Referencer

Eksterne henvisninger 
 Footballdatabase.eu spillerinfo

Fodboldtrænere fra Schweiz
Fodboldspillere fra Schweiz
Fodboldspillere fra FC Basel
Fodboldspillere fra Eintracht Frankfurt
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Iolo Morganwg

Iolo Morganwg, alias Edward Williams (10. marts 1747 – 18. december 1826) var en walisisk kender af walisisk kultur, digter, samler og litterær falskner.

Han blev i sin samtid regnet for den vigtigste samler af og ekspert på middelalderlig walisisk litteratur, men efter hans død kom det frem, at en hel del at hans materiale var forfalskninger. Uanset dette har han haft betydelig indflydelse på walisisk kultur, især via sit initiativ til Gorsedd, der er en slags samfund, der har til formål at overlevere bardekunsten. Hans kunstnernavn, Iolo Morganwg, betyder egentlig "Iolo af Glamorgan", hvor "Iolo" er kaldenavn i den walisiske udgave af Edward, mens "Morganwg" er er det walisiske navn på Glamorgan.

Eksterne henvisninger 

Skønlitterære forfattere fra Wales
Codex Ephraemi Rescriptus

Codex Ephraemi Rescriptus er et bibelhåndskrift fra det 5. århundrede. Det har navn efter det genbrugsmateriale, det er skrevet på, langt
snarere end byen Alexandria i Egypten, der har lagt navn til Codex Alexandrinus.

Skriftet er på græsk og indeholder næsten hele Det Nye Testamente og størsteparten af Det Gamle Testamente. Det består af 209 blade; 64 i Det Gamle Testamente og 145 i Det Nye Testamente. Det er en palimpsest (dvs. på genbrugsmateriale).

Manuskriptet er et fragment.

Håndskriftet er i Bibliothèque nationale de France (grec 9).

Noter

Eksterne link og kildehenvisninger 

 Hatch, William Henry, The Principal Uncial Manuscripts of the New Testament, The University of Chicago Press, Chicago, 1939.
 Bruce M. Metzger, Manuscripts of the Greek Bible: An Introduction to Palaeography, Oxford University Press, Oxford 1981.
 K. Tischendorf, Codex Ephraemi Syri rescriptus, sive Fragmenta Novi Testamenti, Lipsiae 1843
 K. Tischendorf, Codex Ephraemi Syri rescriptus, sive Fragmenta Veteris Testamenti, Lipsiae 1845

Bibeludgaver
Hellige skrifter
Manuskripter
Septuaginta manuskripter
Troldmandens lærling

Troldmandens lærling er den danske titel på et digt af Goethe, Der Zauberlehrling, skrevet i 1797. Digtet er en ballade på fjorten stanzer.

Den ældste version af sagnet findes hos Lukian, hvor troldmanden er en egyptisk magiker ved navn Pankrates.

Historie 

Digtet tager sin begyndelse som den gamle troldmand (Hexenmeister) tager på en rejse og efterlader sin lærling med en række opgaver, han skal udføre. Lærlingen bliver dog hurtigt træt af at bære vand, og forhekser derfor en kost til at udføre arbejdet for ham. Uheldigvis er han ikke så velbevandret i magi, og gulvet oversvømmes snart af vand. Lærlingen opdager med forfærdelse, at han ikke har lært at standse kosten.

I desperation kløver lærlingen kosten i to med sin økse, men dermed forvandles kosten til to, der begge henter vand. Da alt synes fortabt, kommer den gamle troldmand hjem og får sat en stopper for det hele. Digtet afsluttes ved at den gamle troldmands udsagn om at magtfulde ånder kun burde påkaldes af troldmanden selv.

Dukas & Disney 
I 1897, et århundrede efter Goethes originaludgivelse, genfortolkede den franske komponist Paul Dukas Goethes digt i en 10 minutters symfoni, L'apprenti sorcier (= Troldmandens lærling). Dukas gendigtning blev 40 år senere gjort til genstand for Walt Disneys meget roste tegnefilm Fantasia. 60 år senere blev sekvensen genbrugt i Fantasia 2000. Victor Staub stod for en transkription til klaver.

Noter

Eksterne henvisninger 
 Troldmandens lærling på original tysk og engelsk oversættelse 
 Der Zauberlehrling (på tysk Wikisource)

Digte
Codex Bezae Cantabrigiensis

Codex Bezae Cantabrigiensis (D/05) er et bibelhåndskrift fra det 5. århundrede. 

Skriftet er på græsk og indeholder næsten de fire evangelier og Apostlenes Gerninger. Det består af 406 blade (26 x 21,5 cm). 

Manuskriptet er et fragment. 

Håndskriftet ligger i University of Cambridge (Nn. II 41).

Eksterne link og kildehenvisninger 

 Scrivener F. H. A., Bezae Codex Cantabrigiensis: being an exact Copy, in ordinary Type, of the celebrated Uncial Graeco-Latin  Manuscript of the Four Gospels and Acts of the Apostles, written early  in the Sixth Century, and presented to the University of Cambridge by  Theodore Beza A.D. 1581. Edited, with a critical Introduction,  Annotations, and Facsimiles, Cambridge: Deighton, Bell, and Co, 1864.
Codex Bezae Cantabrigiensis. Tekst og engelsk oversættelse.
 Christian-B. Amphoux, «La grande lacune du Codex de Bèze.» , Vol. 17 (2004) 3-26
 J. Rendel Harris, Codex Bezae. A Study of the so-called Western Text of the New Testament, At the University Press, Cambridge 1891. 

Bibeludgaver
Bibelske manuskripter fra det 5. århundrede
AVUS

AVUS (Automobil-Verkehrs- und Übungs-Straße), åbnede i 1921 som verdens første motorvej og var frem til 1998 en racerbane beliggende i bydelen Charlottenburg i det vestlige Berlin. Banen var en kombineret racerbane og motorvej. Racerbanen bestod af to 9 km lange langsider (som også fungerede som motorvej) og to kurver, Südkurve og Nordkurve. AVUS hedder i dag A 115 og har europavejnummer E51.

Se også
 Reichsautobahn

Eksterne henvisninger

Motorveje i Tyskland
Gader i Berlin
Vejhistorie
Etableret i 1921
Ophørt i 1998
Sport i Berlin
Motorsportsanlæg i Tyskland